laion/Wikipedia-Exotic huggingface dataset:
מפגשים ברכס - הנוער הלאומי

להקת מפגשים ברכס - הנוער הלאומי היא להקת הייצוג של העיר חיפה ותנועת הנוער הלאומי. הלהקה היא תוצר של איחוד, שנעשה בשנת 2010, של שתי להקות נוער: מפגשים ברכס, הלהקה הייצוגית של עיריית חיפה; ולהקת הנוער הלאומי, להקת הייצוג של תנועת הנוער הלאומי. במאי 2013 התפרק איחוד הלהקות, וכל להקה חזרה לפעול לחוד. המנהל המוזיקלי של הלהקה ה"מאוחדת" הוא הלל שטרית. להקת מפגשים ברכס הוא שמן של שלוש להקות הנוער הייצוגיות של העיר חיפה. היא הוקמה בשנת 1986. הלהקה הבוגרת הופיעה במשך מספר עונות בתוכנית "זהו זה!" בטלוויזיה החינוכית. הלהקה מורכבת משלוש קבוצות - הלהקה הבוגרת, כיתות י' עד יב'; הלהקה הצעירה, כיתות ז' עד ט'; ולהקת קטנטנים, כיתות ד' עד ו'. מנהלה המוזיקלי הוא הלל שטרית. להקת הנוער הלאומי היא הלהקה הייצוגית של תנועת הנוער הלאומי, העוסקת בשירה ומשחק. הלהקה הוקמה בשנת 1989 על ידי שלמה (מומי הרצוג), ומאז פועלת בחיפה ובבאר שבע. הלהקה נחשבת מהקמתה ועד היום לאחת מהלהקות המובילות והטובות בארץ, ומופיעה בכל רחבי הארץ באירועים וטקסים של תנועות הנוער. ידוענים שפעלו בעבר הלהקה: שירי מימון, אילנית לוי, הדס מורנו וגיל ססובר. 2011 - "להיות/to be" 2012 - "מרימים ווליום" אתר האינטרנט הרשמי של מפגשים ברכס - הנוער הלאומי מפגשים ברכס - הנוער הלאומי, באתר MOOMA (בארכיון האינטרנט) דף להקת הנוער הלאומי ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
מאיר רוזנבוים (קובה)

הרב מאיר רוזנבוים (תר"ע - ו' בטבת ה'תשס"ד) היה רבה של קהילת עדת ישראל והרב הראשי של יהדות קובה בין 1948 לחורף 1956–1957, לאחר מכן התגורר בוונצואלה, גואטמלה וניו יורק, בנו היחיד של רבי איתמר מנדבורנה שלא כיהן כאדמו"ר. מאיר רוזנבוים נולד ב-12 באוגוסט 1910 בצ'רנוביץ (אז באוסטרו-הונגריה), לרבי איתמר רוזנבוים האדמו"ר מנדבורנה ולמלכה. בשנת 1933 עלה לארץ ישראל, שם למד בישיבת חברון. בשנת 1936 הוסמך לרבנות ובשנת 1937 עבר לניו יורק. בשנת 1948 הגיע הרב רוזנבוים לקובה כדי לאסוף כספים עבור האצ"ל, ונבחר להיות רבה של קהילת עדת ישראל-כנסת ישראל בהוואנה. הרב רוזנבוים פתח בהוואנה בית ספר דתי בשם 'תחכמוני', מה שגרם לירידה ברישום לבית הספר של הקהילה הקונסרבטיבית בעיר. בעקבות המהפכה בקובה, עזב הרב רוזנבוים את המדינה לוונצואלה, שם כיהן כרב בעיר הבירה. מוונצואלה עבר לגואטמלה ולמקסיקו, שם כיהן כרב קהילת 'אגודת אחים'. בסוף ימיו פתח בית מדרש בפלטבוש, שם עבר להתגורר. הרב רוזנבוים למד באוניברסיטת וינה ובאוניברסיטת ניו יורק. בקובה לימד באוניברסיטת הוואנה. הרב רוזנבוים כתב ספרים רבים בעברית, יידיש, אנגלית וספרדית, כמו כן כתב טור קבוע בעיתון היידי "דער וועג" שיצא לאור במדינות אמריקה הדרומית. הוא חיבר גם עבודות אקדמיות רבות בעברית, ביידיש ובספרדית. נפטר בפלטבוש בו' בטבת תשס"ד ונקבר בהר הזיתים סמוך לאוהל אדמו"רי נדבורנה. בשנת תרצ"ז נשא לאשה את טאבע רחל בתם של גיטל ורבי שלמה ברגמן אב"ד יאסין, הזוג התגרש לאחר תקופה, בהקדשה בספרו משנת תש"ל הוא כותב ברכה לאשתו רייזל, בשנת תשל"ה נשא בזיווג שלישי את לאה הינדא בתו של רבי יוסף לייפר שהייתה גרושתו של רבי בן ציון חיים שלמה משולם זושא טברסקי. בתו מזיווג ראשון חוה נישאה בזיווג ראשון ליוסף רוטשילד ובזיווג שני לישעיה פוקס, בתו שולמית פייגא נישאה לירחמיאל רוזנבלט. התורה לאור התקופה, תל אביב, תש"ל. דער היינט אין תורה (ביידיש), מקסיקו, 1968. אין קאמפף פאר מיין אמונה (בספרדית), מקסיקו. הבנש"ק ממקסיקו, מגזין משפחה, 1487, פרשת וישב, כ"ד בכסלו תשפ"א, 10 בדצמבר 2020. ד"ר ג' לוינסון, Jewish Community of Cuba: The Golden Age, 1906-1958, טנסי, פברואר 2006. פורום אודותיו באתר אוצר החכמה פורום אודותיו באתר בחדרי חרדים פורום אודותיו באתר יידישע וועלט (ביידיש) הפרדס, שנה כ"ט חוברת ח. מאיר רוזנבוים, התורה לאור התקופה, באתר אוצר החכמה הפרדס No. 29 Vol. 8 1955 May, באתר היברובוקס הספר בספרייה הפתוחה ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
יחסי בהוטן–מקסיקו

בין ממלכת בהוטן לבין המדינות המקסיקניות המאוחדות לא מתקיימים יחסים דיפלומטיים רשמיים, ושתי המדינות לא מיוצגות האחת אצל השנייה, לא בדרג השגרירות ולא בדרג הקונסוליה, אולם שתי המדינות חברות באו"ם ובארגונים בינלאומיים נוספים. מאז 2012 נעשו מאמצים לפנות לרשויות בהוטאניות במטרה לבחון את כינון היחסים הדיפלומטיים. עם זאת, מדיניותה של בהוטן היא ליצור רק יחסים דיפלומטיים עם המדינות המספקות כמויות נדיבות של סיוע בפיתוח. בנובמבר 2010 שלחה ממשלת בהוטן משלחת בת עשרה חברים להשתתף בכנס האו"ם לשינוי אקלים בקנקון שבמקסיקו. יחסי בהוטן–מקסיקו באתר משרד החוץ המקסיקני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
Meow the Jewels

Meow the Jewels הוא אלבום רמיקס של צמד ההיפ הופ האמריקאי ראן דה ג'ולס. הוא יצא ב-25 בספטמבר 2015 על ידי Mass Appeal Records ו-RBC Records. באלבום, כל רמיקס הוא למעשה רמיקס של שירי האלבום השני של הלהקה Run the Jewels 2, אבל כל כלי הנגינה הוחלפו בצלילי חתולים. ראן דה ג'ולס, במסגרת יציאת האלבום המקורי, הציעה סדרת "מהדורות מפוארות" אבסורדיות בסכומי כסף גדולים, תוך פרודיה על "מהדורות מוגבלות" מפנקות המוצעות בקמפיינים למימון המונים בקיקסטארטר. אחד הזולים מביניהם היה הקבוצה שיצרה אלבום רמיקס באמצעות צלילי חתול; קבוצת מעריצים פתחה בקמפיין מקוון לגיוס הכסף כדי לשלם לקבוצה 40,000 דולר המבוקשים לשם כך. הקמפיין גייס למעשה למעלה מ-60,000 דולר, שראן דה ג'ולס הודיעו כי הצמד יתרום לצדקה. כמה מפיקי תקליטים אחרים הודיעו כי הם יתרמו לרמיקסים, ביניהם נכללים ג'אסט בלייז, פרינס פול, דה אלכימיסט, דן האוטומטור ובוטס. האלבום יצא בחינם ב-25 בספטמבר 2015, בעוד שההזמנה מראש למהדורה המוגבלת של שני תקליטים נהפכה לזמינה באותו יום. Meow the Jewels זכה לביקורות חיוביות ברובו. ב-Metacritic קיבל האלבום ציון ממוצע של 74, בהתבסס על שש ביקורות. ניל ז. יונג מ-AllMusic אמר, "בעוד ש-Run the Jewels 2 המקורי היה פסקול מושלם ללילה של מהומה, Meow the Jewels היא אכזבה אחרי כל ההמולה הזאת." רנדל רוברטס מלוס אנג'לס טיימס אמר, "Meow the Jewels מספקים עומק רגשי ההולם את היצור החמקמק ביותר מבחינה פסיכולוגית." אדם פינלי מ-PopMatters אמר, "רוב הרעיונות של האינטרנט מסתיימים בבלגן רטוב על רצפת המטבח, אבל זה, זה נדבק." ריאן דומבל מפיצ'פורק העניק בצחוק לאלבום אמוג'י של חתול, לעומת הדירוג הרגיל של פרסום מתוך 10. הוא אומר "בעוד בקטעים מסוימים מנסים לשכפל בחוכמה את האנרגיה הדיסטופית של היצירה המקורית, הרגעים הטובים ביותר באים כאשר רמיקסרים זורמים באושר מחוץ לתסריט." סטיב "פלאש" ג'ון מ-RapReviews אמר: "כמות ההנאה שאתה מוציא מכך היא ללא ספק ביחס ישר לסכום הכסף שהשקעת ל-Meow the Jewels." מידע על האלבום Meow the Jewels באתר MusicBrainz האלבום Meow the Jewels באתר Discogs Check Out The Ridiculous Run The Jewels 2 Deluxe Packages, Stereogum, ‏2014-09-15 (באנגלית) מיאו חתולה, אפשר לצלם אותך לקליפ?, באתר ynet, 8 באוגוסט 2017 Condé Nast, Run the Jewels Drop Meow the Jewels, Pitchfork, ‏2015-09-25 (באנגלית אמריקאית)
קלייר קוקס

קלייר קוקס (באנגלית: Claire Cox; נולדה ב-19 בדצמבר 1975) היא שחקנית בריטית. בין השאר הופיעה בסדרות הטלוויזיה "The Last Salute", "בשר טרי", "ספוקס", "וולנדר" ו"ג'יימסטאון". קוקס סיימה תואר BA במשחק בבית הספר Central School of Speech and Drama. אחרי סיום הלימודים הופיע בתפקיד פרדריקה ארמפלד במחזמר "מוזיקת לילה זעירה" מאת סטיבן סונדהיים שהועלה בתיאטרון הלאומי בכיכובה של ג'ודי דנץ'. אחר כך הצטרפה ללהקה השייקספירית המלכותית ושיחקה עם הלהקה במשך שלוש עונות. קוקס גילמה את פורשה בהפקה של אדוארד הול למחזה "יוליוס קיסר". על הופעתה זו זכתה בפרס איאן צ'ארלסון. היא חזרה להופיע עם הלהקה בעונת "תור הזהב הספרדי". עוד בתיאטרון שיחקה קוקס במחזות "משרתם של שני אדונים", "The Voysey inheritance" (התיאטרון הלאומי), "הנרי החמישי" (מנצ'סטר רויאל אקסצ'נג'), "The White Devil" (בתיאטרון The Chocolate Factory), "הכבוד של וינסלו" (תיאטרון רוז בקינגסטון), "מקבת'" (הגלוב), ו-"Accolade". בקולנוע שיחקה קוקס בסרטים "השחקן הראשי", "משחקי נוכלים", ו"לות'ר". הופעותיה בטלוויזיה כוללות תפקידים בסדרה "The Last Salute", במיני-סדרה "Every woman knows a secret", בפרק בסדרה "A Touch of Frost", במחזה "Your Mother Should Know", בסדרות "ספוקס", "וולנדר", "פוארו", "בשר טרי", ו"ג'יימסטאון". קוקס נשואה לשחקן טום ווהן-לולור. קלייר קוקס, במסד הנתונים הקולנועיים IMDb (באנגלית) קלייר קוקס, באתר AllMovie (באנגלית) קלייר קוקס, במסד הנתונים הקולנועיים KinoPoisk (ברוסית) "The IFTA Awards 2013". 10 בפברואר 2013. נבדק ב-9 במאי 2017. {{cite web}}: (עזרה)
ג'ייקוב קולייר

ג'ייקוב קולייר (באנגלית: Jacob Collier; נולד ב-2 באוגוסט 1994) הוא רב-נגן, זמר, מלחין, מעבד ומפיק מוזיקלי אנגלי. בשנת 2012, פרסם גרסות כיסוי למספר שירים פופולריים, כגון "Don't You Worry 'bout a Thing" של סטיבי וונדר, שהפכו לוויראליים באתר יוטיוב. בשנת 2014, חתם קולייר בחברת הניהול של קווינסי ג'ונס והחל לעבוד על כלי אודיו-ויזואלי להופעות חיות, שתוכנן ונבנה במכון הטכנולוגי של מסצ'וסטס. בשנת 2016 הוציא קולייר את אלבום הבכורה שלו, In My Room, אותו הקליט, עיבד ביצע והפיק בעצמו בחדר האחורי הקטן של בית משפחתו בפינצ'לי. בשנת 2017, הוענק לקולייר פרס גראמי על עיבודי השירים "Flintstones" ו-"You and I". בשנת 2018 החל קולייר לעבוד על סדרת האלבומים Djesse, המורכבת מארבעה חלקים, 50 שירים, ובו למעלה מאלפיים אמנים והרכבים. בדצמבר 2018, פרסם את החלק הראשון, שמציג את תזמורת מטרופול אורקסט, Djesse Vol. 1. ביולי 2019 פרסם את החלק השני, Djesse Vol. 2, ובו כלים אקוסטיים נוספים. בשנת 2020, זכה קולייר בפרסי גראמי בטקס פרסי גראמי ה-62 על עיבודם של השירים "All Night Long (All Night)" מתוך Djesse Vol. 1, ו-"Moon River" מתוך Djesse Vol. 2 בהתאמה. ב-14 באוגוסט 2020, הוציא את החלק השלישי של הפרויקט, Djesse Vol. 3, שאותו מתאר קולייר כמבוסס צלילים אלקטרוניים. חלק זה קיבל מועמדות לפרס גראמי בקטגוריית "אלבום השנה" בטקס פרסי גראמי ה-63. בנוסף, השיר "All I Need" קיבל מועמדות בקטגוריית "ביצוע ה-R&B הטוב ביותר" והשיר "He Won't Hold You" קיבל מועמדות בקטגוריית "העיבוד, האינסטרומנטל והקולות הטובים ביותר". 2016: In My Room 2018: Djesse Vol. 1 2019: Djesse Vol. 2 2020: Djesse Vol. 3 2024: "Djesse Vol. 4" מדיה וקבצים בנושא ג'ייקוב קולייר בוויקישיתוף אתר האינטרנט הרשמי של ג'ייקוב קולייר (באנגלית) ג'ייקוב קולייר, ברשת החברתית פייסבוק ג'ייקוב קולייר, ברשת החברתית אקס (טוויטר) ג'ייקוב קולייר, ברשת החברתית אינסטגרם ג'ייקוב קולייר, ברשת החברתית טיקטוק ג'ייקוב קולייר, סרטונים בערוץ היוטיוב ג'ייקוב קולייר, במסד הנתונים הקולנועיים IMDb (באנגלית) ג'ייקוב קולייר, באתר אפל מיוזיק (באנגלית) ג'ייקוב קולייר, באתר ספוטיפיי ג'ייקוב קולייר, באתר סאונדקלאוד (באנגלית) ג'ייקוב קולייר, באתר Last.fm (באנגלית) ג'ייקוב קולייר, באתר AllMusic (באנגלית) ג'ייקוב קולייר, באתר MusicBrainz (באנגלית) ג'ייקוב קולייר, באתר דיזר ג'ייקוב קולייר, באתר Discogs (באנגלית) ג'ייקוב קולייר, באתר Songkick (באנגלית) ג'ייקוב קולייר, באתר Genius ג'ייקוב קולייר, באתר בנדקמפ ג'ייקוב קולייר, באתר בילבורד (באנגלית) "Jacob Collier - Art At MIT". נבדק ב-23 במרץ 2020. {{cite web}}: (עזרה) Lewis, John (7 ביולי 2016). "Jazz prodigy Jacob Collier: 'Quincy Jones told me jazz is the classical music of pop'". The Guardian (באנגלית בריטית). נבדק ב-6 בינואר 2020. {{cite web}}: (עזרה) "Grammy Awards 2017: See the Full Winners List". Billboard. נבדק ב-29 ביוני 2019. {{cite web}}: (עזרה) "TWO-TIME GRAMMY AWARD-WINNING MULTI-INSTRUMENTALIST AND SINGER JACOB COLLIER RELEASES NEW ALBUM DJESSE VOLUME 2". Umusic (באנגלית אמריקאית). נבדק ב-2020-07-18. Collier, Jacob (2020-07-13). "Jacob Collier on Twitter". Twitter (באנגלית). נבדק ב-2020-07-17.{{cite web}}: תחזוקה - ציטוט: url-status (link) Willman, Chris; Willman, Chris (2020-11-24). "Grammy Awards Nominations 2021: The Complete List". Variety (באנגלית אמריקאית). נבדק ב-2020-11-24. 2024 GRAMMY Nominations: See The Full Winners & Nominees List | GRAMMY.com, grammy.com
רכס אייסנהאואר

רכס אייסנהאואר או רכס אייסנהאוור (באנגלית: Icenhower Ridge) הוא רכס רחב, המכוסה ברובו קרח, ברכס בריטניה, בארץ אואטס שבאנטארקטיקה. גובהו של הרכס 1,600 מטרים מעל פני הים; והוא ההר ה-2,671 בגובהו באנטארקטיקה. הרכס מתנשא בין קרחון יאנסי וקרחון סנט. שמו של הרכס ניתן לו על ידי הוועדה המייעצת לשמות אנטארקטיים. רכס אייסנהאואר נקרא על שמו של קומנדר ג'וזף בי. אייסנהאואר (Joseph B. Icenhower), מצי ארצות הברית, שהיה המפקד של הצוללת ספינת צי ארצות הברית סנט (USS Sennet (SS-408)), שהייתה חלק מקבוצת כלי השייט המרכזיים של כוח המשימה 68 של צי ארצות הברית במהלך מבצע קפיצה לגובה שנערך בעונת המחקר (הקיץ האנטארקטי) 1946–1947, בפיקודו של אדמירל ריצ'רד בירד. שם זה ניתן בהתייחס גם לשמות שניתנו לקרחון בירד ולקרחון סנט, הקרויים על שם הצוללת והאדמירל. רכס אייסנהאואר באתר הסקר הגאולוגי של ארצות הברית רכס אייסנהאואר באתר הגאזט האנטארקטי המשווה SCAR של ממשלת אוסטרליה רכס איסנהאואר באתר peakery (מרחקים לאתרים סמוכים) רכס אייסנהאואר באתר mindat מחשבון מרחקים - המרחק מרכס איסנהאואר לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי הרי אנטארקטיקה לפי גובהם לפי מקור אחר, הר אייסנהאואר הוא ההר ה-1,595 בגובהו באנטארקטיקה
קרחון פנק (אנטארקטיקה)

קרחון פנק (באנגלית: Penck Glacier) הוא קרחון קטן בארץ קואוטס שבאנטארקטיקה. הקרחון זורם צפונה לאורך גדתו הצפונית של קרחון ברטראב. הקרחון נשפך אל מפרץ ואסל. הקרחון התגלה על ידי המשלחת הגרמנית לאנטארקטיקה, אשר חקרה את אנטארקטיקה בין השנים 1911–1912, בפיקודו של וילהלם פילכנר. פילכנר נתן לקרחון את שמו. פילכנר קרא לקרחון על שמו של הגאוגרף הגרמני אלברכט פנק. • National Imagery and Mapping Agency 2002, Sailing Directions (planning Guide) and (enroute) for Antarctica, P 95 • United States. Naval Oceanographic Office, Sailing Directions for Antarctica: Includes Islands South of Latitude 60°, PP 237, 312 קרחון פנק באתר הסקר הגאולוגי של ארצות הברית קרחון פנק באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
Performances

Performances (בעברית: הופעות) הוא אלבום וידאו של הזמרת המקסיקנית-אמריקאית סלינה. האלבום מכיל את ההופעה חיה של הזמרת במהלך הופעתו של זמר הטחאנו ג'וני קנאלס. ההופעה שודרה בטלוויזיה בשנת 1993 ושודרה גם בשנה שלאחר מכן. "Intro" "Como la Flor" "Band Relationships" "Las Cadenas" "Loss of Selena" "Missing My Baby" "Selena Interview 1" "¿Qué Creías?" "Opening Doors" "Bidi Bidi Bom Bom" "Selena Interview 2" "No Me Queda Más" "Favorite Song" "Amor Prohibido" "Memorable Show" "Si Una Vez" "Selena Interview 3" "El Chico del Apartamento 512" "Why People Love Selena" האלבום Performances באתר Discogs Selena - Performances, Discogs (באנגלית)
סלים פתאל

סלים פתאל (1930 – 31 במאי 2017) היה עיתונאי ישראלי, קריין ועורך ברשות השידור. פתאל נולד ב-1930 בבגדד. ב-1950 והוא בן 20 לערך, עלה לישראל לבדו והתיישב בירושלים. מאוחר יותר הצטרפו אליו בני משפחה נוספים. בשנת 1955 נשא לאישה את לאה. פתאל למד באוניברסיטה העברית וב-1962 החל לעבוד כקריין בקול ישראל בערבית, ושימש גם כעורך תוכניות רפואה ומדע. עם הקמת הטלוויזיה הישראלית בשנת 1968, מונה לנהל את צוות ההקמה של השידורים בערבית. במסגרת תפקידו עסק באיתור וגיוס עובדים, בין השאר גייס את הבמאי אנטואן סאלח והשחקן ג'ורג' איברהים. אחר כך מונה למנהל מחלקת השידורים בערבית. בהמשך שימש במשך שנים רבות, בתפקיד מנהל התוכניות בערבית בטלוויזיה הישראלית. על השידורים בערבית אמר:”השידורים בערבית הם קודם כל אינטרס יהודי, ורק אחר־כך אינטרס ערבי. זאת הזדמנות לתרום להידברות עם הערבים”. ב-1977 הוביל מהלך יחד עם יוסף בראל, להפיכת השידורים בערבית לחטיבה נפרדת בתוך רשות השידור. בינואר 1978, הוקמה החטיבה החדשה, בראל מונה למנהל הטלוויזיה בערבית, ופתאל המשיך בתפקיד מנהל התוכניות. פתאל כתב וביים גם תוכניות תעודה בעברית ובהן סדרה על ההיסטוריה של יהודי בבל, עליה זכה בפרס. פתאל כתב שני ספרים, "בסמטאות בגדד", המתעד את קהילת יהודי בגדאד מסוף המאה ה-19 ועד העלייה ההמונית לישראל בשנות ה-50 של המאה ה-20. הספר כולל גם חלק ביוגרפי-משפחתי וזיכרונות נעורים של פתאל. שנתיים אחר כך כתב גם אחיו, בדרי פטל, ספר זיכרונות משלו, "חלומות בטטראן, בגדאד", בו התמקד בעיקר בסיפור שכונת טטראן, הרובע היהודי של בגדד. ספרו השני "צלם בהיכל האקדמיה הישראלית" מתעד את פרטי הפוגרום ביהודי בגדאד ב-1941, הפרהוד. בסמטאות בגדד, הוצאת כרמל, 2003 צלם בהיכל האקדמיה הישראלית, הוצאת ראובן מס, 2010 אלי אלון, הלך לעולמו סלים פתאל מנהל התוכניות בערבית לשעבר, באתר TheMarker‏, 1 ביוני 2017 (מאורכב בוייבאק מאשין) סלים פתאל (1930-2017), דף שער בספרייה הלאומית נרי ליבנה, הכישלון הישראלי של אנטואן סאלח, כותרת ראשית, 11 בנובמבר 1987 אורה תמרי, "בלי פוליטיקה", למרחב, 16 בפברואר 1969 עדנה אדטו, מי ומה בדיוקן, דבר, 2 בדצמבר 1977 יוסף וקסמן, המחלקה הערבית רוצה להיפרד מהטלוויזיה - וזו רוצה "להתגרש" מרשות השידור, מעריב, 10 בפברואר 1977 הושבתו השידורים בטלויזיה: בערבית, מעריב, 28 בינואר 1979 עבר מפואר, הווה מעורפל ועתיד חסר תוחלת, מעריב, 29 בדצמבר 1988 דוד צמח, תוכנית הטלוויזיה על יהדות עיראק, מעריב, 26 בינואר 1989 ברוך מאירי, סלים פתאל זכה בפרס על כתבותיו בנושא יהודי בבל, מעריב, 25 במאי 1989 שלמה דשן, עליית יהודי עיראק כפתרון מעשי למצוקת מיעוט, באתר הארץ, 12 באפריל 2004 אלמוג בהר, "לא המצאת את הגלגל, הדברים מוכרים וידועים", באתר הארץ, 7 בפברואר 2006 יוסי סדן, זיכרונות שיצאו מתחת קולמוסם, באתר הארץ, 5 באוגוסט 2010 אסתר מאיר, עבר חמקמק: ספרי זיכרונות והבניית עברם של יהודי עיראק בישראל (מאמר הסוקר את הספר), עיונים 19, 2009, הוצאת מכון בן-גוריון, עמ' 90 - 97
Just Because I'm a Woman

Just Because I'm a Woman (בעברית: רק בגלל שאני אישה) הוא אלבומה השני של הזמרת דולי פרטון, אשר הופץ ב-15 באפריל 1968 על ידי RCA ויקטור. האלבום הופק על ידי בוב פרגוסון. האלבום הגיע למקום ה-22 במצעד אלבומי הקאנטרי האמריקאי. שיר הנושא יצא כסינגל היחיד מהאלבום ב-27 במאי 1968 והגיע למקום ה-17 במצעד שירי הקאנטרי. האלבום הגיע למקום ה-22 בשיאו במצעד שירי הקאנטרי האמריקאי ונשאר במצעד במשך תשעה שבועות. שיר הנושא של האלבום הוא שיר פרובוקטיבי בו מדברת הזמרת על כך שבן זוגה מאשים אותה שהיא לא הגיעה למפגשים המיניים שלהם אף על פי שהוא אשם באותה מידה. מילות השיר היו נחשבות לנועזות באותה תקופה שכן בתקופה זו לא היה נהוג לשיר על דברים כאלה. פרטון אמרה כי שיר זה נכתב בהשראת בעלה ששאל אותה עם היא הייתה אם גברים אחרים לפניו. בנוסף באלבום ישנו שיר בשם "The Bridge" אשר גם היה נחשב לשנוי במחלוקת ובו מסופר על אישה שנכנסת להיריון לא מתכונן מגבר אך שהוא מגלה זו הוא נוטש אותה והיא כתוצאה מכך מתאבדת. מידע על האלבום Just Because I'm a Woman באתר MusicBrainz מידע על האלבום Just Because I'm a Woman באתר AllMusic האלבום Just Because I'm a Woman באתר ספוטיפיי Just Because I'm a Woman by Dolly Parton (באנגלית אמריקאית), נבדק ב-2020-12-13
Baila Esta Cumbia

Baila Esta Cumbia (בעברית: לרקוד לצלילי הקומביה הזו) הוא שיר של הזמרת המקסיקנית-אמריקאית סלינה, אשר יצא כסינגל השני מתוך אלבומה השני ב-28 באוגוסט 1990 על ידי EMI לטין. השיר הולחן והופק על ידי אחיה א.ב קוונטילה השלישי ועל ידי פיט אסטודילו אשר גם שימש כרקדן הגיבוי שלה. כשם השיר השיר בוא בגנון שיר אפ-טמפו קומביה מקסיקני. אשר זכה לביקורות חיבויות מהמבקרים ששיבחו את השימוש במוזיקת הקומביה והקצב. השיר קיבל חשיפה בתחנות הרדיו אשר באותה תקופה לא נהגו לנגן מוזיקת קומביה וכתוצאה מכך השיר הפך ללהיט ועם השנים הוא היה נחשב לאחד מהשירים הטובים ביותר בקריירה שלה. השיר הגיע למקום העשירי במצעד המכירות הדיגיטלי של השירים המקסיקנים האזוריים בארצות הברית. בשנת 2005 השיר נכנס מחדש למקום ה-16 במצעד במקום גרסת רמיקס מחודשת שעשה אחיה של הזמרת עם להקתו Kumbia Kings ולמקום ה-44 במצעד השירים הלטינים של בילבורד. עם השנים נעשו לשיר גרסאות כיסוי שונות על ידי מזרים מקסיקניים. "Selena > Chart history > Latin Digital Songs". Billboard. נבדק ב-10 באוקטובר 2014. {{cite web}}: (עזרה) "Selena > Chart history > Baila Esta Cumbia". Billboard.biz. אורכב מ-המקור ב-2014-10-10. נבדק ב-10 באוקטובר 2014. {{cite web}}: (עזרה) Gold & Platinum, RIAA (באנגלית)
Just Can't Get Enough

Just Can't Get Enough (בעברית: פשוט לא יכול להספיק) הוא סינגל שהוקלט על ידי הלהקה האמריקאית בלאק אייד פיז, מתוך אלבום האולפן השישי שלה, The Beginning. השיר יצא לאור ב-18 בפברואר 2011, על ידי חברת התקליטים אינטרסקופ רקורדס, כסינגל השני מתוך האלבום. השיר הגיע למקום השלישי במצעד הבילבורד הוט 100. השיר נכתב על ידי אדמס, פינדה, גומז, פרגוסון, אלווארז, שאדון, ג'רקינס ופרוסט והופק על ידי ויל.איי.אם, דמיאן לרוי, רודני "דארקצ'יילד" ג'רקינס וטומי בראון. איגוד תעשיית ההקלטות הבריטי העניק לשיר את תואר הזהב, על מכירות של למעלה מ-400,000 עותקים במדינה, מה שהופך אותו לאחד מהשירים המצליחים ביותר של הלהקה במדינה. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-165 מיליון השמעות. הקליפ של "Just Can't Get Enough" בוים על ידי בן מור. הוא צולם במשך שלושה ימים בטוקיו, יפן בעיקר במחוזות גינזה ושיבויה, בעת שהלהקה הייתה בסיבוב הופעות. קטע הפתיחה בקליפ מציג צילומים של רובע גינזה. הוא צולם בין התאריכים 3–5 במרץ 2011, שבוע בלבד לפני רעידת האדמה והצונמי בסנדאי. בריאיון ל-Entertainment Tonight, פרגי דיברה על הקליפ ועל אסון הטבע ביפן, ואמרה: "זה היה הקליפ הקל ביותר שצילמתי, כי פשוט חיינו את החיים שלנו. ליבנו עם כל הנפגעים מהאסון". נכון לינואר 2022, מונה הצפיות של הקליפ עומד על למעלה מ-275 מיליון צפיות. מידע על היצירה "Just Can't Get Enough" באתר מיוזיק בריינז מידע על היצירה "Just Can't Get Enough" באתר Discogs מילות השיר "Just Can't Get Enough" באתר Genius סרטון השיר "Just Can't Get Enough" באתר יוטיוב אדמס, פינדה, גומז, פרגוסון, אלווארז, שאדון, ג'רקינס, פרוסט ויל.איי.אם, דמיאן לרוי, רודני "דארקצ'יילד" ג'רקינס, טומי בראון Black Eyed Peas – Just Can't Get Enough (באנגלית), נבדק ב-2020-12-13 Billboard Charts BPI Just Can’t Get Enough, נבדק ב-2020-12-13 Black Eyed Peas' 'Just Can't Get Enough': Watch the video shot in Japan just 1 week before tragedy - Pop2it - Zap2it, web.archive.org, ‏2011-03-21 Black Eyed Peas Film New Video in Japan a Week Before Disaster, web.archive.org, ‏2011-03-20 The Black Eyed Peas - Just Can't Get Enough (Official Music Video) http://www.aria.com.au/pages/httpwww.aria.com.auSINGLEaccreds2011.htm, web.archive.org, ‏2020-08-07 FIMI ultratop.be - ULTRATOP BELGIAN CHARTS, ultratop.be Datenbank: BVMI, www.musikindustrie.de The Official New Zealand Music Chart, THE OFFICIAL NZ MUSIC CHART (באנגלית) Les certifications, SNEP (ב־) Wayback Machine, web.archive.org, ‏2015-09-24 The Official Swiss Charts and Music Community, www.swisscharts.com Just Can't Get Enough - Single by The Black Eyed Peas - Download Just Can't Get Enough - Single on iTunes, web.archive.org, ‏2011-04-23 Just Can't Get Enough - France, music.apple.com Just Can't Get Enough - Ireland, music.apple.com Just Can'T Get Enough, נבדק ב-2020-12-13 WebCite query result, www.webcitation.org
תרומת מעשר

תרומת מעשר היא מצוות עשה מהתורה על הלוי להרים עשירית ממעשר ראשון שהוא מקבל ולתת אותה כתרומה לכהן. המקור לתרומת מעשר מעשר מן התורה הוא בפסוקים הבאים: "וְאֶל-הַלְוִיִּם תְּדַבֵּר וְאָמַרְתָּ אֲלֵהֶם כִּי-תִקְחוּ מֵאֵת בְּנֵי-יִשְׂרָאֵל אֶת-הַמַּעֲשֵׂר אֲשֶׁר נָתַתִּי לָכֶם מֵאִתָּם בְּנַחֲלַתְכֶם וַהֲרֵמֹתֶם מִמֶּנּוּ תְּרוּמַת ה' מַעֲשֵׂר מִן-הַמַּעֲשֵׂר ... כֵּן תָּרִימוּ גַם-אַתֶּם תְּרוּמַת ה' מִכֹּל מַעְשְׂרֹתֵיכֶם אֲשֶׁר תִּקְחוּ מֵאֵת בְּנֵי יִשְׂרָאֵל וּנְתַתֶּם מִמֶּנּוּ אֶת-תְּרוּמַת ה' לְאַהֲרֹן הַכֹּהֵן ... — ספר במדבר, פרק י"ח, פסוקים כ"ה–ל"ב דינה של תרומת המעשר שווה בפרטים רבים לדין תרומה גדולה. אולם בשלושה דברים שונה דין תרומת מעשר מן התרומה הגדולה: א. אין מפרישים 'מעשר מן המעשר' בערך, אלא יש לדקדק בשיעורו, מפני שהשיעור מפורש במקרא ב. לפי רוב הראשונים, מדאורייתא מותר להפריש תרומת מעשר 'שלא מן המוקף', כלומר, אפילו חלק מן המעשר נמצא במקום אחד, וחלקו במקום אחר, מפריש במקום שהוא נמצא על הכל, אך למעשה גם תרומת מעשר יש להפריש רק מן המוקף. ג. מותר לעשר מן תרומת מעשר טהור על תרומת מעשר טמא שיש לו. אף על פי שמקובל משמו של התנא אבא אלעזר בן גמלא שדרש על הפסוק ”ונחשב לכם תרומתכם כדגן מן הגורן וכמלאה מן היקב”, ”בשתי תרומות הכתוב מדבר, אחת תרומה גדולה ואחת תרומת מעשר, כשם שתרומה גדולה ניטלת באומד ובמחשבה, כך תרומת מעשר ניטלת באומד ובמחשבה ”. כלומר: בתרומה גדולה ישנן מספר דינים הנלמדים משם, האחד היא שאין שיעור מסוים להפרשה אלא ניתן להפריש באומד ללא כל חשבון, שהרי לא נקצב שיעורה בתורה, כך גם תרומת מעשר. לא נפסק ככה להלכה ברמב"ם ובשולחן ערוך אלא שיש להפריש שיעור מדויק כמו שכותב הרמב"ם ”תרומת מעשר אין מפרישין אותה באומד אלא מדקדק בשיעורה ואפילו בזמן הזה שהרי שיעורה מפורש בתורה. דבר שדרכו למדור מודד ודבר הנשקל שוקל דבר שאפשר למנותו מונה היה אפשר למנותו ולשוקלו ולמודדו המונה משובח והמודד משובח ממנו והשוקל משובח משניהן. ”. מהמילה "ונחשב" אנו לומדים שניתן להפריש במחשבה ללא הפרשה במעשה, על האדם להחליט ברורות על איזה חלק מהערימה תחול קדושת התרומה ויכול הוא לאכול את השאר, ללא איסור טבל[דרוש מקור]. כמו כן נלמד מהשוואת דין תרומה מעשר לתרומת גדולה, שכמו שאת התרומה גדולה בעל הבית תורם, כמו כן בעל הבית הישראל המפריש את המעשר ראשון יכול להפריש את תרומת המעשר אף שלא מדעת הלוי[דרוש מקור]. מעשר ראשון תרומות ומעשרות משנה תורה לרמב"ם, ספר זרעים, הלכות תרומות, פרק ג', הלכה י'. פשטות המשנה במסכת בכורים, פרק ב', משנה ה' משנה תורה לרמב"ם, ספר זרעים, הלכות תרומות, פרק ג', הלכה כ', תוספות, מסכת גיטין, דף ל', עמוד ב', ד"ה וכי משנה ביכורים שם; רמב"ם שם ה, ז. ספר במדבר, פרק י"ח, פסוק כ"ז. תלמוד בבלי, מסכת ביצה, דף י"ג, עמוד ב'. משנה תורה לרמב"ם, ספר זרעים, הלכות תרומות, פרק ג', הלכה י'. שולחן ערוך יורה דעה סימן של"א סעיף כד ערך זה הוא קצרמר בנושא הלכה. אתם מוזמנים לתרום לוויקיפדיה ולהרחיב אותו.